אוגוסטוס אוסלי סטנלי

אוגוסטוס אוסלי סטנלי הראשון (באנגלית: Augustus Owsley Stanley; 21 במאי 1867 – 12 באוגוסט 1958) היה פוליטיקאי אמריקאי מקנטקי. הוא היה חבר המפלגה הדמוקרטית, כיהן כמושל קנטקי ה־38, וייצג את המדינה גם בבית הנבחרים וגם בסנאט של ארצות הברית. בין 1903 ל־1915 ייצג את מחוז הקונגרס השני של קנטקי בבית הנבחרים, שם רכש מוניטין כרפורמטור פרוגרסיבי. החל מ־1904 קרא לפתוח בחקירת הגבלים עסקיים נגד חברת American Tobacco Company, וטען כי היא מונופסון שמוריד מחירים למגדלי הטבק במחוז שלו. בעקבות מאמציו, הורה בית המשפט העליון ב־1911 לפרק את החברה. סטנלי גם עמד בראש ועדה שחקרה את חברת U.S. Steel וזכה להכרה לאומית. רעיונות רבים שהציע שולבו לאחר מכן בחוק קלייטון להגבלים עסקיים.

במהלך ניסיון כושל להתמודד על מקום בסנאט ב־1914, נקט סטנלי נקט בקו נגד חוק היובש, נושא שהפך למרכזי בקריירה שלו והביא לעימות מתמשך עם ג'ון בקהאם, מנהיג האגף שתמך באיסור במפלגה הדמוקרטית של קנטקי. ב־1915 התמודד על משרת המושל, וניצח את חברו הקרוב  בפער של כ־400 קולות בלבד, המרוץ הצמוד ביותר בתולדות המדינה. ההיסטוריון לואל האריסון תיאר את כהונתו כשיא העידן הפרוגרסיבי בקנטקי. בין הרפורמות שעברו בתקופתו היו חוק הגבלים עסקיים מדינתי, רפורמה במימון קמפיינים, ומספר חוקים בתחום זכויות עובדים.

ב־1918 נבחר כמועמד הדמוקרטי להחליף את הסנאטור המנוח אולי מאריי ג'יימס. הוא נבחר לסנאט, אך לא התפטר מתפקידו כמושל אלא במאי 1919, ולא הספיק להשיג הישגים משמעותיים בסנאט. בבחירות 1924 הפסיד את מקומו לפרדריק סאקט בגל הניצחון הרפובליקני הארצי, ומעולם לא נבחר שוב לתפקיד ציבורי. הוא נפטר בוושינגטון די. סי. ב־12 באוגוסט 1958.

 ביוגרפיה 
 ראשית חייו 
סטנלי נולד ב־21 במאי 1867 בעיר שלבייוויל שבקנטקי, הבכור מבין שבעה ילדים של ויליאם ואמנדה (אוזלי) סטנלי. אביו היה כומר בכנסיית ה־Disciples of Christ ושירת כקצין משפטי בצבא הקונפדרציה תחת גנרל ג'וזף א' ג'ונסטון. אמו הייתה אחייניתו של מושל קנטקי לשעבר, . הוא למד באקדמיית גורדון בניקולסוויל, בקולג' החקלאות והמכניקה של קנטקי (לימים אוניברסיטת קנטקי), ולאחר מכן סיים תואר ראשון במכללת סנטר ב־1889. בשני המוסדות השתתף בתחרויות נאומים וזכה להיות המתמודד היחיד בהיסטוריה שהשתתף מטעם שני מוסדות שונים.

לאחר סיום לימודיו לימד שנה אחת ב־Christian College בהאסטונוויל, כיו"ר החוג לכתיבה יפה; בשנה שלאחר מכן היה מנהל בית הספר Marion Academy, ולאחר מכן שנתיים מנהל Mackville Academy. בתקופה זו למד משפטים אצל גילברט קסידי, וב־1894 התקבל ללשכת עורכי הדין ופתח משרד בפלמינגסבורו.

 תחילת הקריירה הפוליטית 
ניסיונו הראשון בפוליטיקה היה ב־1897, אז נכשל בהתמודדות על תפקיד התובע המחוזי של מחוז פלמינג. ב־1898 עבר לעיר הנדרסון בשל קשיים כלכליים. ב־1900 כיהן כאלקטור דמוקרטי בבחירות לנשיאות מטעם ויליאם ג'נינגס ברייאן.

 בית הנבחרים של ארצות הברית 
ב־1902 נבחר סטנלי לבית הנבחרים של ארצות הברית. הוא כיהן בוועדת המכרות, בוועדת הטריטוריות, ובוועדת החקלאות. תמך ברפורמות פרוגרסיביות כגון חקירת תאונות במכרות, רגולציה על הרכבות, חוק מזון ותרופות טהורות, ויום עבודה בן שמונה שעות.

בעת בחירתו, חברת American Tobacco כבר השתלטה כמעט על כל התעשייה העולמית. סטנלי הפך למגן עיקרי של מגדלי הטבק באזורו. הוא ניסה לבטל מס פדרלי שהכביד על הטבק הגולמי, אך ניסיונותיו נחסמו בלובינג כבד. הוא אף עודד את החקלאים להתאגד ולמנוע מכירת יבול עד שייקבעו מחירים הוגנים, וכתב את אמנת האגודה Dark District Tobacco Planters. חלק מחברי הקבוצה, שכונו ה'רוכבי הלילה', פנו לאלימות במסגרת מלחמות הטבק ב־Black Patch.

ב־1911 מאמציו נשאו פרי, ובית המשפט העליון פירק את חברת הטבק הגדולה למספר חברות קטנות יותר.

במקביל, סטנלי הוביל חקירה גדולה נגד U.S. Steel. בשנת 1912 הגיש דו"ח חריף נגד החברה ואף מתח ביקורת על הנשיא לשעבר תאודור רוזוולט. רבות מהמלצותיו הופיעו מאוחר יותר בחוק קלייטון.

 התמודדות לסנאט ב־1914 
סטנלי בחר שלא להתמודד שוב לבית הנבחרים, אלא להתמודד לסנאט. התחרות העיקרית הייתה מול ג'ון בקהאם, מנהיג האגף התומך באיסור על האלכוהול. השניים תיעבו זה את זה ותקפו זה את זה בחריפות. הנושא המרכזי היה אלכוהול: בקהאם תמך בחוק היובש על אף שנהג לשתות בעצמו; סטנלי תקף זאת כצביעות. בקהאם זכה בבחירות המקדימות והמשיך לניצחון בבחירות הכלליות.

 מושל קנטקי 
ב־1915 זכה סטנלי במועמדות הדמוקרטית, וניצח את חברו הטוב  ברוב זעום של 471 קולות – הפער הקטן ביותר בהיסטוריה של המדינה. הוא היה נואם כריזמטי מאוד, ולעיתים קרובות העלה מופע דרמטי שכלל הסרת עניבה ומעיל במהלך נאומיו.

תקופתו נחשבת לשיא העידן הפרוגרסיבי בקנטקי. בין הישגיו היו חוק הגבלים עסקיים מדינתי, חוק להגבלת הוצאות קמפיינים, חוקי עבודה חדשים, מערכת תקציב מדינתית ראשונה, חוק פיצויי עובדים ורפורמות במיסים ובריאות הציבור.

נושא חוק היובש המשיך לרדוף את כהונתו. למרות התנגדותו האישית, הוא תמך ב־1918 בהצעת התיקון לאיסור אלכוהול כדי לפתור את הסוגיה אחת ולתמיד. קנטקי הייתה המדינה ה'רטובה' הראשונה שאישרה את התיקון ה־18 לחוקה.

 סנאטור 
לאחר מות הסנאטור אולי מאריי ג'יימס, נבחר סטנלי להחליפו. הוא נכנס לסנאט במאי 1919, אך מעמדו היה חלש משום שהסנאט נשלט על ידי הרפובליקנים.

ב־1924 התמודד שוב על מושב הסנאט, אך הובס על ידי פרדריק סאקט. עמדתו נגד חוק היובש, יחד עם התנגדות מהקו קלוקס קלאן ומהאגף של בקהאם, החלישה אותו. סאקט ניצח בפער גדול, ולראשונה בהיסטוריה היו לקנטקי שני סנאטורים רפובליקנים.

 שנותיו האחרונות ומותו 
לאחר הפסדו שב לעיסוקו כעורך דין. ב־1930 מינה אותו הנשיא הרברט הובר לוועדה המשותפת הבינלאומית לטיפול במחלוקות גבול בין ארצות הברית לקנדה. ב־1933 מונה ליו"ר הוועדה ועמד בראשה עד 1954. הוא התגאה בתקופה זו באמירה כי 

סטנלי נפטר בוושינגטון די. סי. ב־12 באוגוסט 1958 ונקבר בבית העלמין של פרנקפורט, קנטקי. הותיר אחריו את אשתו סו סטנלי, ושני בנים. נכדו, אוגוסטוס אוזלי סטנלי השלישי, היה כימאי LSD מפורסם ותומך של להקת Grateful Dead בתקופת ההיפים.

 קישורים חיצוניים 



קטגוריה:אמריקאים ילידי קנטקי
קטגוריה:חברי בית הנבחרים של ארצות הברית מקנטקי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:מושלי קנטקי
קטגוריה:מושלי מדינות ארצות הברית מהמפלגה הדמוקרטית
קטגוריה:חברי הסנאט של ארצות הברית מקנטקי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1867
קטגוריה:אמריקאים שנפטרו ב-1958